b'\n_START_ARTICLE_\nDu\xc5\xa1an Pertot\n_START_SECTION_\n\xc5\xbdivljenje in delo\n_START_PARAGRAPH_\nMaturiral je na ljubljanski realki in se v letih 1941\xe2\x88\x921946 u\xc4\x8dil solopetja v \xc5\xa1oli Ada Dariana. V ljubljanski Operi je imel prvi nastop v sezoni 1945/1946. Kasneje je kot baritonist nastopil \xc5\xa1e v nekaj vlogah. Leta 1946 je pri\xc5\xa1el v Trst in vstopil v igralsko skupino Radijski oder ter z njo nastopal v radijskih igrah Radia Trst A. Leta 1954 je pri\xc4\x8del pisati radijske igre za otroke, v katerih je obdeloval manj znane ljudske pravljice azijskih in afri\xc5\xa1kih narodov, ki so bile potem predvajane v seriji S pravljico okrog sveta. Za radio je dramatiziral 3 dela, med njimi Moby-Dicka Hermana Melvillea, ter prevedel in dramatiziral 11 del svetovnih avtorjev, med njimi tudi Duhove in prikazni Alexandra Dumasa, mlaj\xc5\xa1ega in Grofa Monte Crista Alexandra Dumasa, starej\xc5\xa1ega. Kasneje je iz Trsta od\xc5\xa1el na delo v \xc5\xa0vico.'